**OSZTÁLYFŐNÖKI HELYI TANTERV**

**5-8. évfolyam**

**BEVEZETÉS**

**A tantárgy óraszáma: 36**

|  |  |  |  |  |
| --- | --- | --- | --- | --- |
| Évfolyam | 5. | 6. | 7. | 8. |
|  | heti | évi | heti | évi | heti | évi | heti | évi |
| Osztályfőnöki | 1 | 36 | 1 | 36 | 1 | 36 | 1 | 36 |

**Kiemelt fejlesztési feladatok**

* Önismeret és a társas kultúra
* Tanulás tanulása
* Családi életre nevelés
* Testi és lelki egészség
* Pályaorientáció
* Iskolai bántalmazás (bullying) megelőzése
* Nemzeti öntudat, hazafias nevelés, állampolgárságra, demokráciára nevelés

**Célok és feladatok**

A Nemzeti Alaptantervben és a Kerettantervben képviselt értékek, az egységes, alapvető követelmények és az ezekre épülő differenciálás egyaránt azt a célt szolgálják, hogy a tanulók – adottságaikkal, fejlődésükkel, iskolai és iskolán kívüli tanulásukkal, egyéb tevékenységeikkel, szervezett és spontán tapasztalataikkal összhangban – minél teljesebben bontakoztathassák ki személyiségüket.

A Kerettanterv a gyermekek, a serdülők és ifjak képességeinek fejlődéséhez szükséges követelmények meghatározásával ösztönzi a személyiségfejlesztő oktatást. Ez azonban csak akkor lehet eredményes, ha az intézmények pedagógiai programja, nevelési, tanítási-tanulási folyamata teret ad a színes, sokoldalú iskolai életnek, a tanulásnak, a játéknak, a munkának: ha fejleszti a tanulók önismeretét, együttműködési készségüket, edzi akaratukat; ha hozzájárul életmódjuk, motívumaik, szokásaik, az értékekkel történő azonosulásuk fokozatos kialakításához, meggyökereztetéséhez.

**Az osztályfőnök nevelő munkája**

A NAT alapján készült Kerettanterv tehát olyan iskolai pedagógiai munkát feltételez, amelyben a tanulók tudásának, képességeinek, egész személyiségének fejlődése, fejlesztése áll a középpontban; figyelembe véve, hogy az oktatás, a nevelés színtere nemcsak az iskola, hanem a társadalmi élet és tevékenység számos egyéb fóruma is. Az ismeretek, a készségek, a képességek elmélyítése során sokféle nevelő hatás éri a tanulókat. Bármilyen színes és tartalmas is a tanítási órák tananyaga, a szükséges nevelési hatásokat, a tanulók személyiségének sokoldalú fejlesztését csak tervszerűen kialakított nevelési rendszerrel, gondosan egymásra épített nevelési tartalmakkal lehet megvalósítani. A tanulók személyiségfejlődését kibontakoztató pedagógiai folyamatokat, az osztályban érvényesülő nevelési hatásokat az osztályfőnöknek kell összehangolnia.

Az osztályfőnök céltudatosan irányítja az osztályban folyó nevelő-oktató munkát, összehangolja az iskolai és iskolán kívüli nevelési tényezőket, pedagógiai törekvéseket. A tanulókkal közösen tervezi, elemzi, és alakítja az osztály életét, biztosítja annak bekapcsolódását az iskola egészének nevelési rendszerébe. A tanulók közvetlen megismerése és az osztályközösség arculatának formálása kiváló lehetőségeket kínálnak az iskolai és iskolán kívüli programok: szakkörök, klubdélutánok, sportfoglalkozások, rendezvények, diákgyűlések, utazások, kirándulások, színház-, és múzeumlátogatások stb.

Az osztályfőnöki munka eredményessége érdekében a pedagógus kapcsolatot tart tanítványai szüleivel, erősíti a családból származó pozitív nevelési hatásokat, megismeri a család viszonyulását az iskolához, a gyermekhez. Az osztályfőnöki munka kritikus pontja a torz családi nevelési minták és szokások ellensúlyozása, a negatív társadalmi hatások kivédése.

Az osztályfőnök nevelő munkáját az iskola pedagógiai programja, a helyi tanterve és a tanmenete alapján végzi.

Tevékenysége három fontos feladatkörre terjed ki:

A, ügyviteli (adminisztrációs) teendők ellátása,

B, szervezési, koordinációs feladatok végrehajtása,

C, közvetlen nevelőmunka.

A Kerettanterv által biztosított osztályfőnöki órákon sajátos rendszerező, szintetizáló módszerrel kerül sor a tanulók nevelésében szerepet játszó nevelési tartalmak, témakörök feldolgozására. Jellemezze az osztályfőnöki órákat a mai fiatalokhoz közel álló tartalom és forma! Az osztályfőnöki óra a helyes vitakultúra kialakításának nélkülözhetetlen gyakorlóterepe.

Célunk, hogy a gyerekek fejében megfogalmazódott kérdések ne haljanak el. Gondolkodjanak, kérdezzenek, vitatkozzanak ők és az osztályfőnök is. A válaszokat ne a tanár fogalmazza meg, ő csak a saját véleményét mondja el, de társ legyen a megoldáskeresésben. Sokszor egy-egy problémát alternatív módon lehet csak kezelni és megoldani, ebben segíthet a szülő is. Lényeges, hogy az osztályfőnök – akinek célja a gyerek sokoldalú megismerése és fejlesztése – élvezze ezt a szabadságot adó együttlétet. Serkentő környezetet teremtsen, bátorítsa a gyermekek autonóm törekvéseit, fogadja el fantáziavilágukat. Biztonságos hátteret adjon a gyermekeknek, a fejlesztő szándék mellett is elfogadva őket olyannak amilyenek, hisz élettapasztalatukat, társadalmi – emberi mintáikat és személyes élményeiket saját környezetükből, életterükből hozzák.

Az osztályfőnöki órákon törekednünk kell olyan légkör kialakítására, amely feloldja a tanulókban lévő gátlásokat, segíti őket abban, hogy őszintén nyilatkozzanak meg a „kényes” témákban is. A feloldódáshoz más környezet kell, mint a hagyományosan merev tantermi berendezés, az egymás hátát látó gyerekekkel. Klubszobát célszerű berendezni, ami témától függően átrendezhető: puffokkal, ülőpárnákkal, vitrinekkel, polcokkal, meseszőnyeggel. A falon legyen lehetőség „területeket” kialakítani saját osztály-, faliújságra, akár falfirkára is. Ki lehessen alakítani osztálykuckókat. Legyen a teremben hagyományos és modern audiovizuális eszköz, fényképezőgép, üres magnókazetták. Hangszerek: furulyák, dobok, szintetizátor. Kartonok, színes papírok, ollók, ragasztó, színes ceruzák, zsírkréta, festékek, folyóiratok, könyvek. Művészeti alkotások reprodukciói, bábok. Nem szükséges minden órát ebben a megszokott környezetben tartani, lehet színhely: könyvtár, múzeum, közösségi ház, vagy éppen a természet.

Az osztályfőnöki tevékenység jellemzői:

• Az 5–8. évfolyamon kötelező osztályfőnöki órák nevelési témái lehetnek: kötöttek, szabadon választhatók és aktuális eseményekhez kapcsolódóak.

• Az osztályfőnöki óra egyszerre szolgálja az általános műveltség gyarapítását, a világszemlélet és az erkölcsi értékrend alakulását. Fejleszti az önismeretet, felkészíti a tanulókat a kulturált társas kapcsolatok építésére és fenntartására. Hozzájárul a differenciált emberkép és identitástudat alakulásához.

• A tanulókat tudományosan megalapozott ismeretekhez juttatja a természeti- és társadalmi környezetről,az emberről, és megismerteti őket a magatartási szabályokkal és etikai normákkal.

• Szükség van arra, hogy a javasolt osztályfőnöki program koncentrikusan bővülő ismeretrendszere már 5. osztálytól járuljon hozzá a fiatalok önismeretének, önfejlesztő stratégiájának és erkölcsiségének alakításához (egészséges életmód, konstruktív életvezetés, magatartáskultúra, erkölcsismeret, vallásismeret)

• Az életkornak megfelelő ember-, és társadalomismeretek nyújtásával segítse elő a tanuló szocializálódási folyamatát,

• természeti és társadalmi környezetébe való beilleszkedését.

• Segítse a tanulót kapcsolat-, és viszonyrendszereinek felismerésében, nevelje értékes és hasznos kapcsolatok ki-alakítására és ápolására.

• Fejlessze a tanuló szociális érzékenységét, toleranciáját, valamint empatikus képességét az életkornak megfelelő társadalmi problémák iránt.

* Az iskolai bántalmazás megelőzését célzó programnak tudatosítani kell, hogy az iskolai bántalmazás komoly probléma. Informálni kell a diákokat a bántalmazás jelenségéről elterjedtségéről, a kialakulásához vezető pszichológiai mechanizmusokról, és következményeiről.

Elengedhetetlen a tanulók aktív részvétele mind az óra előkészítésében, mind a nevelési téma feldolgozásában!

Kiemelésre javasolt fejlesztési követelmények

• A tanuló legyen képes az embert, mint összetett biológiai, szellemi, társadalmi és erkölcsi lényt értelmezni.

• Ismerje a pszichikus működés fő törvényszerűségeit, a személyiség komponenseit.

• Felelősen szabályozza szükségleteit, értékrendjét és kapcsolatrendszerét.

• Dialektikus összefüggéseiben értelmezze saját létét, céljait és tudatosan alakítsa / alapozza konstruktív életvezetését.

• A tanulók ismerjék meg önmagukat és egymást, legyenek közösségük és saját személyiségük tudatos formálói.

• Helyesen értelmezzék azt a tényt, hogy az egészség megőrzése egyéni tetteik, választásaik, személyközi kapcsolataik minőségének függvénye.

• Alakuljon ki bennük az egészséges életvezetés igénye és gyakorlata.

• Ismerjék hazánk kiemelkedő államfőit, tudósait, feltalálóit, művészeit, íróit, költőit és sportolóit, akiknek kulturális örökségünket köszönhetjük.

• Alkalmazzák a társadalmi normáknak megfelelő tanult és ismert magatartási formákat és szabályokat a mindennapi életben.

• Gyakorolják a társas érintkezési formák szabályait konkrét élethelyzetekben: köszönés, bemutatkozás, kérés, meghívás, tájékoztatás, ajándékozás, megfelelő módon való visszautasítás bemutatkozás.

• Készüljenek fel a sikeres pályaválasztásra, s az egészséges és konstruktív életvezetésre!

• Érezzenek felelősséget a természeti, társadalmi és emberi környezetükért, legyenek annak aktív alakítói, formálói!

* Minden érintettnek tudnia kell, mit tegyen, ha valakit bántalmaznak, hogyan lehet megállítani a bántalmazást áldozatként, szemlélőként, melyek a jó védekezési/védelmi stratégiák

Ezek a fejlesztési követelmények természetesen csak a nevelési – oktatási folyamat egészében valósíthatók meg, az osztályfőnöki óráknak kitüntetett szerepe lehet a szintézisteremtésben

**KONCENTRIKUSAN BŐVÜLŐ TÉMAKÖRÖK ÓRASZÁMAI**

|  |  |  |  |  |
| --- | --- | --- | --- | --- |
| **ÉVFOLYAMOK** | **5.** | **6.** | **7.** | **8.** |
| **HETI ÓRASZÁM** | **1** | **1** | **1** | **1** |
| **ÉVES ÓRASZÁM** | **36** | **36** | **36** | **36** |
| Önismeret és a társas kultúra | 6 | 6 | 6 | 6 |
| Tanulás tanulása | 4 | 4 | 3 | 3 |
| Családi életre nevelés | 8 | 8 | 8 | 8 |
| Testi és lelki egészség | 5 | 5 | 5 | 5 |
| Pályaorientáció | 2 | 2 | 3 | 3 |
| Nemzeti öntudat, hazafias nevelés Állampolgárságra, demokráciára nevelés | 1 | 1 | 1 | 1 |
| Iskolai bántalmazás megelőzése | 6 | 6 | 6 | 6 |
| Szabadon felhasználható órák | 4 | 4 | 4 | 4 |
| Összesen: | **36** | **36** | **36** | **36** |

Az osztályfőnöki órák konkrét tematikája csak helyben állítható össze. Az általunk ajánlott témák a helyi körülményeknek megfelelően bővíthetők vagy szűkíthetők. Az évfolyamonként 36 óra / év osztályfőnöki óra témáját tanévenként és tanulócsoportonként a tanmenetekben kell meghatározni.

A javasolt tematikánkban „félkövér dőlt” betűvel szedtük az ide sorolható tananyagot. A vázolt tematika és órakeret rugalmasan kezelendő, amelyet tantervünkben is kiegészít 10 szabadon felhasználható óra. A nevelő szakmai autonómiáját és felelősségét érvényesítve az adott osztály igénye szerint - az aktualitásokat is figyelembe véve- hasznosíthatja!

• A témakörön belüli óraszámok arányai szabadon módosíthatók.

• Az óraszámok téma szintű lebontása a témák egymáshoz való nagyságrendi viszonyát jelzik, amelyek azonban nem jelentenek kötöttséget a tanárra nézve.

• A tanterv megvalósítási feltételei minden általánosan művelő alsó fokú iskolában adottak, illetve megteremthetőek.

• A tanórai foglalkozások annál sikeresebbek lehetnek minél több tanulói előzetes kutató-gyűjtő munkára épül.

• Az osztályfőnöki tevékenység bármilyen szakos pedagógus diplomával vállalható, de természetesen a pedagógia szakot végzett kollégáink előnyös helyzetben vannak, s a TEAM-ek létrehozása is jó megoldás lehet.

• Egyes témák feldolgozásához célszerű speciális szakembereket bevonni, esetleg az iskolából indult volt diákok és vendégek közreműködését kérni.

**OSZTÁLYFŐNÖKI (5. évfolyam)**

ÓRATERV

|  |  |
| --- | --- |
| Témakör | Óra |
| Önismeret és a társas kultúra | 6 |
| Tanulás tanulása | 4 |
| Családi életre nevelés | 8 |
| Testi lelki egészség | 5 |
| Pályaorientáció  | 2 |
| Nemzeti öntudat, hazafias nevelés Állampolgárságra, demokráciára nevelés | 1 |
| Iskolai bántalmazás megelőzése | 6 |
| Szabadon felhasználható órák | 4 |
| Összesen: | 36 |

# ÖNISMERET ÉS TÁRSAS KULTÚRA

• A közösség céljai, feladatai a felső tagozatba lépve (a Házirend áttekintése, változások az alsó tagozathoz képest).

• Tartalmas, vonzó élet a közösségben (a felelősi rendszer kialakítása, a felelősök munkájának értékelési rendszere.

• Az együttműködő közösség felé (a közös célok elérésének akadályozói: rongálók, rendbontók, passzívak, stb., a fegyelem fontossága, a helyzetképből adódó újabb feladatok meghatározása).

• Személyes kapcsolatok az osztályban (szociometriai felmérés)

• A tanulmányi és magatartási helyzet értékelése (a közösség fejlődésének értékelése: eredmények és feladatok).

• Ismerem-e önmagamat? (tulajdonságaink megismerésének módjai: rendszeres önvizsgálat; mások véleményének meghallgatása, tulajdonságtáblázat készítése alapvető jellemzőinkről (alkat, vérmérséklet, érzelmi világ, stb.).

• Milyen szeretnék lenni? (önismereti teszt alapján a kívánt tulajdonságok meghatározása, megközelítésének módjai).

• Eszményképeim (ki a személyiség és az egyéniség? Mi a jellem? Eszménykép-életcél, a pozitív példa serkentő ereje).

• Társas kapcsolatok az osztályban (a kapcsolatok kialakulása feltétele, változásai (tisztelet, szeretet, barátság).

• Őszinteség, titoktartás, segítőkészség (az igaz barátság ismérvei az őszinteség, a titoktartás, segítőkészség, cinkosság).

• Én és az önfegyelem (az önfegyelem mozgatórugói: szeretet, félelem, stb. az önfegyelem különböző színterei és fokai).

• A társas kapcsolatok illemtana (megszólítás, üdvözlések, bemutatkozások, bemutatások).

• Hogyan viselkedjem? (mi a viselkedés és tanulható-e?, utánzás, azonosulás, önfegyelem, alapvető illemszabályok).

# TANULÁS TANULÁSA

• Tanulás és tudás (a tanulás és tudás közti különbség és összefüggés).

• Hogyan tanuljunk eredményesen? (tanulási stratégiák: mélyreható, szervezett, mechanikus; tanulási technikák: szöveg hangos olvasása, néma olvasás, elmondás más személynek, önmagunknak, ismétlés, lényegkiemelés stb.).

• Munka az iskolában (a házirendben szereplő feladatok megbeszélése, a hetes és az ügyeletesek feladatai, a házifeladat-felelős teendői, minden gyerek feladata az iskolában).

• Hogyan írjunk pályázatot? (lépései: témaválasztás, anyaggyűjtés, vázlatkészítés, első fogalmazvány megírása, a dolgozat újraírása, a dolgozat dokumentálása, a végleges változat elkészítése; egyéni és csoportmunka összehangolása).

• A tanulás akadályai (a tömeg hiánya, túl meredek grádiens, a meg nem értett szó).

• A figyelem mérése és fejlesztése (figyelemkoncentrációt javító gyakorlatok, játékok beiktatása).

• Hogyan tanuljunk humán és reál tantárgyat? (a módszertani különbségek, megoldási javaslatok).

• Munkám a családban (mindennapi megbízatások, szünidei illetve hétvégi tevékenységek, állandó feladatok, napi illetve heti programok).

• A tanulás és munka értékelése (önértékelés, külső–tanári, osztálytársi, szülői–értékelés, ennek szerepe a mentális egészség szempontjából).

• Munkafegyelem–tervszerű munka (az előre elfogadott rendhez való alkalmazkodás, a munkafegyelem betartása, munkarend készítése és érvényesítése).

# CSALÁDI ÉLETRE NEVELÉS

• A család (fogalma, típusai, tagjai, feladatai, családfa; demokrácia a családban; generációk együttélése; családi munkamegosztás; a pénz értéke, megbecsülése a család életében; gazdálkodás a családban–zsebpénz).

• A legmeghittebb közösség a család (a család és annak szerepe az egyén egészséges, harmonikus fejlődésében; a család feladatai: szeretet, érzelmi biztonság, lelki támasz nyújtása, anyagi gondoskodás, idős / beteg családtagokkal való törődés; ami a családi életet meghitté teszi; az én családom – jövőkép; munkamegosztás a családban; mikor és hogyan ünnepelünk a családban: születésnap, névnap, házassági évforduló, karácsony, húsvét, anyák napja, nőnap, gyermeknap, stb.; illemtan az ünnepekkel kapcsolatban).

• Életem az iskolában (az iskolai közösség hatása a gyermekre; alkalmazkodás az iskola rendjéhez, társaihoz, tanáraihoz; az iskola törvénye: a Házirend; az iskola hagyományainak megismerése; az iskolai és otthoni élet összehasonlítása; az adott iskola szokásai, hagyományai; mit teszek én, hogy tovább öregbítsem iskolám jó hírét? – hogyan tehetem széppé, otthonosabbá az iskolámat, tantermemet?

• Életem színtere: az otthon, az iskola, a lakóhely (otthonom – iskolám – lakóhelyem környezetének rendben tartása; miért szeretek/nem szeretek itt élni?; virággondozás, parkgondozás, faültetés (pl.: minden tanuló hoz virágot az iskola szebbét tételéhez; tisztasági őrjárat az iskola környékén, a lakóhelyén; tiszta környezet–egészséges ember; a lakó-hely értékeinek védelme).

# TESTI ÉS LELKI EGÉSZSÉG

• Az egészség érték: testi jólléti állapot (elemi higiéniai követelmények) –testápolási vetélkedő; alkalomnak, időjárásnak megfelelő öltözködés; egészséges táplálkozás, az elhízás veszélyei) teljesítmény és táplálkozás).

• Kísértésnek kitéve: a dohányzás (élettani kísérletek, a cigaretta összetevői; közvetlen hatása az emberre; betegségek okozója, következményei az utódokra; hogyan lehet leszokni?, hogyan tudok visszautasítani?).

• Szabadidő: olvasás, hobbi (a műveltség iránti igény megalapozása; a könyv tanít, nevel, szórakoztat; a könyvtár jelentősége, a helyes könyv-, és könyvtárhasználat; hogyan befolyásolhatja későbbi pályaválasztásomat?).

• Szabályok vagy korlátok: illik, nem illik (iskolában hogyan viselkedjünk?; étkezés az iskolai ebédlőben; telefonálás).

 **Lelki egészség (mentálhigiéné)**

- Elképzeléseink a lélekről. Helye, szerepe a testünkben és az életünkben.

- A szenvedélybetegségek és kialakulásuk okainak megismerése (drogok, alkohol, dohányzás, játékautomaták, számítógépes játékok mértéktelen használata). Ezek mint a felborult mentálhigiéné következményei.

- Mondj nemet a drogra!

- Ép lélek - ép test! Ép testben ép lélek. A betegségek és a lelki dolgaink kapcsolata, összefüggéseik.

- Viselkedéseink lelki meghatározottsága.

 **Testi egészség**

- Személyi higiénia a kis kamaszkorban. A tisztálkodás rendszeressége, hogyanja. Az illatanyaggal rendelkező desodorok, parfümök ésszerű használata és ennek illemtana.

- Az öltözködés praktikussága, az egészségtelen, bár divatos viseletekkel szemben. (a ruházat és a lábbelik ésszerű kiválasztása)

- A helyes és rendszeres táplálkozás.

- A testmozgás mindennaposságának szerepe a testi fejlődésben.

A lakókörnyezet tisztántartásának jelentősége a betegségek elkerülésében.

# PÁLYAORIENTÁCIÓ

• Ami érdekel, amit szívesen csinálok (érdeklődésem, képességeim, életpálya-elképzelés).

A szülők, ismerősök foglalkozása, mennyit kell ahhoz tanulni, nehézségek, munkakörülmények, fizetés).

# NEMZETI ÖNTUDAT, HAZAFIAS NEVELÉS, Állampolgárságra, demokráciára nevelés

* nemzeti, népi kultúránk értékei, hagyományai
* otthon, a lakóhely, a szülőföld, a haza és népei megismerését, megbecsülését

.

**ISKOLAI BÁNTALMAZÁS MEGELŐZÉSE**

* Mi a bullying?
* Mi a bullying és mi nem az?
* A bullying következményei
* A szemlélők reakciói
* A bullying elleni fellépés
* A bullying elleni csoportszabályok

**OSZTÁLYFŐNÖKI (6. évfolyam)**

|  |  |
| --- | --- |
| Témakör | Óra |
| Önismeret és a társas kultúra | 6 |
| Tanulás tanulása | 4 |
| Családi életre nevelés | 8 |
| Testi lelki egészség | 5 |
| Pályaorientáció | 2 |
| Nemzeti öntudat, hazafias nevelés, Állampolgárságra, demokráciára nevelés | 1 |
| Iskolai bántalmazás megelőzése | 6 |
| Szabadon felhasználható órák | 4 |
| Összesen: | 36 |

# ÖNISMERET ÉS TÁRSAS KULTÚRA

• A közösség céljai, feladatai a tanévben (a helyzet értékelése, újabb feladatok megjelölése)

• A köz-, és magántulajdon tisztelete (közös terület, öltöző, tantermek, stb. megbecsülése, rendben tartása, megóvása, a károkozás megelőzése és büntetése, a megrongált tárgyak mint lehetséges veszélyforrások, személyi tulajdon)

• Együtt–egymással (feladatvállalás a közös tevékenységben, a vállalt feladatok pontos, lelkiismeretes ellátása a tanuló képességeinek megfelelően; legmagasabb rendű emberi tevékenység: az együttműködés)

• Testre szabott feladatok kiválasztása az egyes tanulók számára tulajdonságainak ismeretében

• Felelős vagy önmagadért és másokért (a felelősségtudat kialakítása önmagunk, barátaink, családtagjaink, embertársaink iránt; barátság vagy haverság? – különbségtétel a fogalmak között; lelkiismeretességre nemcsak a munkához, de társainkhoz fűződő viszonyunkban is szükség van, a lelkiismeretesség hiánya lelkifurdaláshoz, s így rossz közérzethez, súlyosabb esetben betegséghez is vezethet)

• „Tükröm, tükröm mondd meg nékem!” (a testi–lelki harmónia alapja az önismeret, beképzeltség és önhittség vagy kishitűség? – a torzult énképek)

• Önzés–önzetlenség (különbségtétel az egészséges önszeretet és a túlzott önimádat, az önzés között; lemondás a másik ember javára; önzetlen cselekedeteink pozitívan hatnak közérzetünkre)

• Őszinteség–hazugság (társas kapcsolataink, őszinte és igaz barátság, családi életünk alapköve az őszinteség; az őszinteség hiánya mindig konfliktust okoz; a tények különböző okok miatt és különböző mértékben eltorzulhatnak: betyárbecsület, kegyes hazugság, elhallgatás, füllentés, rágalmazás)

• Tolerancia a másság iránt (más népek, nemzetiségek, különféle embercsoportok (cigányság, zsidók, fogyatékosok, stb.) elfogadása, értékeinek megismerése, elismerése, a velük való helyes bánásmód)

• Milyen az én osztályom? (az osztály feladata törődni minden egyes tagjával, egyidejűleg szem előtt tartani a közösség érdekét; az együttes tevékenységben való részvétel képességének kialakítása)

• Hogyan küzdjem le rossz szokásaimat? (rossz szokásaim – egészségkárosító hatása, reális énkép kialakítása bírálat, önbírálat által; reális célok kitűzése a személyiség pozitív megváltoztatására a fokozatosság érvényesítésével)

• Helyem az osztályközösségben (az egyes egyének meghatározó szerepe a közösségben, annak megítélésében; az alkalmazkodási képesség, a viselkedési kultúra fejlesztése, helyes önismeret, mások véleményének fontossága)

• Baráti kapcsolatok az osztályban (baráti kapcsolatok megtartása, erősítése; újabb lehetséges barátságok kezdeményezése; szociometriai felmérés)

# TANULÁS TANULÁSA

• Tanulási stílusok – tanulási stílusom (auditív, vizuális, mozgásos, társas, egyéni, impulzív, reflektív)

• Munka és alkotás (a fizikai és szellemi munka közötti különbségek, munka és alkotás kapcsolata)

• A tanulás motívumai (miért tanulunk?, érdeklődés – tudásvágy kapcsolata, környezetünk elvárásai; reális célok kitűzése, célok és a realitás)

• Nemcsak az iskolában tanulunk (a tanulás tág értelmezése, iskolán kívüli tanulás lehetőségei, az etikus magatartás)

• A munka létünk alapja (az emberi szükségletek kielégítésének forrása, igényszint, kedvelt és kevésbé kedvelt tanulási és munkalehetőségek)

• Munka és személyiség (munkasiker – örömforrás – személyiség, kudarc hatása a személyiségre)

# CSALÁDI ÉLETRE NEVELÉS

• Nemzeti ünnepeink: március 15.; augusztus 20.; október 23. (a haza iránti szeretet és a magyar nemzethez tartozás érzésének kialakítása az ünnepek helyi aktualitásának segítségével; az ünnepek történelmi hátterének rövid megismertetése; hogyan ünnepeltünk? – hogyan ünnepelünk? – helytörténeti vonatkozások, történelmi emlékhelyek megismertetése)-Családi ünnepeink

• A család: konfliktusok mindenütt (kommunikációs zavarok a családban; az összeütközések feloldása; vélemény-alkotás, ítéletformálás; kritikus gondolkodás; a megfelelő szülő-gyerek kapcsolat)

• Szokások – hagyományok (csak az szeretheti igazán szülőföldjét, lakóhelyét, aki ismeri történelmét, az itt élő emberek szokásait, hagyományait; ismerje meg szűkebb környezetének (lakóhely, környező történelmi emlékhely, megye) történetét, az emberek hitében fellelhető szokásokat, hagyományokat, ezen keresztül a szűkebb pátria szeretetének, értékei megóvásának kialakítása a tanulókban; a hagyományok ismerete nélkül nem létezik teljes emberi élet)

• Hazánk természeti kincsei és ezek védelme (a világörökség részévé nyilvánított értékek bemutatása: Hollókő, Budai várnegyed, Aggteleki cseppkőbarlang; hogyan védjük, óvjuk ezeket?; tanulmányi kirándulás viselkedési szabályai)

# TESTI ÉS LELKI EGÉSZSÉG

* Segítség! – megváltoztam!? (a serdülőkor korai szakaszának – 11-14 éves kor – állomásai és ennek hatása a serdülőre, a családra. „Lázadásaim”)
* Építem önmagam I. (egészséges életrend, napirend összeállítása, annak betartása, hogy távlati célkitűzéseimet megvalósíthassam; szellemi, fizikai munka, a feltöltődés helyes aránya; igényes szórakozás; a „saját idő” fontossága)
* Építem önmagam II. (a test és a lélek egyensúlya; rendszeres mozgással, sporttal építem a testem és lelkem; testi és lelki tulajdonságok gyűjtése, amit a sport megváltoztat)
* Az egészség érték: szociális jólléti állapot (milyen a családunk időbeosztása?; nagyító alatt a napirendem; a tevékenységünk sorrendjét, valamint a hozzá szükséges időbeosztást tervezni kell!)
* Kísértésnek kitéve: az alkohol (élettani kísérletek, egészségkárosító hatása, italozás következményei, az alkoholizmus, mint betegség, a családi élet ellensége, vigyázz: osztálykirándulás, házibuli, diszkó)

# PÁLYAORIENTÁCIÓ

* Önismeret (Ismerd meg önmagad! Te is felelsz önmagad alakításáért. Hit önmagunkban vagy önhittség. Ki legyen a példaképem? Mi legyek, ha nagy leszek?
* A fizikai és a szellemi munka (a szülők és ismerősök szakmája; ismert szakmák rendszerezése fizikai és szellemi munkacsoportba; melyek a két szakmacsoport lényegi különbségei és hasonlóságai; mennyit kell az egyes szakmákhoz tanulni, milyen iskolatípusban?; milyen a kétfajta munkacsoport társadalmi megítélése és anyagi elismerése?; a fizikai és szellemi munka egyaránt fontos, nem létezhet egymás nélkül)
* Pályaválasztási elképzelések (a gyerek és a szülők pályaválasztási elképzelései; ezek egybevetése; azonossági pontok és lényeges eltérések keresése; mi motiválta a két „oldal” választását?; kik és hogyan hassanak a gyerekre a döntés előtt?; ki döntsön?)

**NEMZETI ÖNTUDAT, HAZAFIAS NEVELÉS, ÁLLAMPOLGÁRSÁGRA, DEMOKRÁCIÁRA NEVELÉS**

* Hová tart ma Magyarország? Az európai integráció jelentése, jelentősége.
* A tőke, a szolgáltatások, az áru és a személyi szabadforgalom az uniós tagállamok között. Az Európai Unió tagállamai. A csatlakozás haszna hazánk számára. Elvárások hazánk felé a csatlakozás érdekében.
* Az ENSZ, a NATO betűszavak jelentése, tagságunk jelentősége.
* Többpártrendszer Magyarországon.
* A boldoguló ember tulajdonságai a XXI. sz. elején.
* Vallás és társadalom. Egyház, gyülekezet, szekta. A szekták veszélye a fiatalokra. A tagtoborzás "mézesmadzag effektusa".

**ISKOLAI BÁNTALMAZÁS MEGELŐZÉSE**

* Mi a bullying?
* Mi a bullying és mi nem az?
* A bullying következményei
* A szemlélők reakciói
* A bullying elleni fellépés
* A bullying elleni csoportszabályok

**OSZTÁLYFŐNÖKI (7. évfolyam)**

|  |  |
| --- | --- |
| Témakör | Óra |
| Önismeret és a társas kultúra | 6 |
| Tanulás tanulása | 3 |
| Családi életre nevelés | 8 |
| Testi lelki egészség | 5 |
| Pályaorientáció | 3 |
| Nemzeti öntudat, hazafias nevelés, Állampolgárságra, demokráciára nevelés | 1 |
| Iskolai bántalmazás megelőzése | 6 |
| Szabadon felhasználható órák | 4 |
| Összesen: | 36 |

# ÖNISMERET ÉS TÁRSAS KULTÚRA

Milyen vagyok? (a helyes önértékelés kialakítása bírálat, önbírálat alapján)

• Milyen legyek, milyen lehetek? (az ideális „én” elérésére tett erőfeszítések fejlesztik a jellemet; elvárásaim magammal szemben, mások elvárásai velem szemben)

• Azt gondolod, amit mondasz? (a kommunikáció, metakommunikáció szerepe, fejlesztése; a testnyelv fontossága a mindennapi érintkezésben)

• Mi motiválja cselekvéseinket? (ösztönök és tudatos cselekvések; szükségleteink hierarchiája a fizikai szükségletektől az önmegvalósításig)

# TANULÁS TANULÁSA

* A magatartás, a szorgalom és a tanulmányi helyzet értékelése (helyzetelemzés, összehasonlítás a korábbi állapottal; a közösség és az egyén céljainak felelevenítése a helyes továbbhaladási irány megtartásáért.
* A tanulás mentálhigiénés feltételei (a lelki tényezők szerepe a tanulásban, a teljes nyugalom, megfelelő testi erőnlét, képességünk – terhelhetőségünk, hit az elvégzett munka sikerében, önellenőrzés szerepe a megszilárdításban, sikereim és kudarcaim a tanulásban, tanulás a céljaim elérése érdekében)
* Ki miben jobb? Önellenőrzés, önértékelés

# CSALÁDI ÉLETRE NEVELÉS

* A család, mint a nevelés legfőbb színtere (nevelés, érzelmi védettség; generációk együttélése, munkamegosztás; családi szokások és ünnepek; egymás tiszteletben tartása; demokrácia a családban)
* Konfliktusok a családban (a türelem, megértés, odafigyelés szerepe a konfliktus kezelésében, feloldásában; a válás káros hatása a családtagokra, a gyermek fejlődésére)
* Önismeret (reális – ideális énkép, önfejlesztő stratégiák, példakép)

• A serdülőkor biológiai és higiéniai problémái (a serdülődéssel járó biológiai és pszichológiai változások; a változások biológiai gyökerei; a természet rendjének elfogadása; én–képed új fényképe)

• Testkultúra a serdülőkorban (hogyan és miért törődöm a testemmel?; ki a szép ember?; divat, ízlés, ízléstelenség; az én egyéni stílusom; a serdülőkor kozmetikai problémái; mindenki szép valamiben)

• Ismerkedés – kapcsolatteremtés (kikkel vagyok kapcsolatban? –kortárssal, felnőttel, „idegennel”, más neművel-; a kapcsolat mozgatórugói: azonos érdeklődés, érdek, szeretet; a kapcsolatteremtés feltétele: ön- és másik ismerete vagy megismerésének vágya; mi a jó kapcsolat „receptje”?; az ismerkedés illemtana; emberi kapcsolatok alakulása: átalakulása pl. szerelemmé vagy véget érése)

* A család: miről vallanak otthonunk tárgyai? (esztétikus környezet, kényelem vagy luxus, a giccs, célok vagy álmok)

# TESTI ÉS LELKI EGÉSZSÉG

* Az egészség érték: lelki jólléti állapot (a jó lelki állapot fogalma, a gyilkos stressz, a stresszkezelés és szabályozás)
* Kísértésnek kitéve: a drog (első lépések a kábítószer–fogyasztás felé, a kábítószerek fajtái és a fogyasztás formái, drogok idegrendszeri hatása, a kábítószer okozta élmény, vigyázat: koncert, házibuli, diszkó, barátok, nem élek vele)
* Szabadidő: a tömegkommunikáció hatása életmódunkra (színház, mozi, videó, tv., reklám, virtuális valóság)
* Szabályok vagy korlátok (a gyalogos és kerékpáros közlekedés szabályai, az utca illemtana)

# PÁLYAORIENTÁCIÓ

* Érdeklődés, jellem, motiváció a pályaválasztásban (kiindulási pont az 5. Osztályban elkészített fogalmazás, kérdőív az érdeklődésről; az érdeklődés változékonyságának felismerése; érdeklődési terület ismerete; a jellem ismerete; érdeklődési területek és pályaelképzelések közötti összefüggés; jellemed hogyan befolyásolhatja pályaválasztási szándékodat?; mi motiválhatja a pályaválasztást?)
* Egy érdekes életpálya (vendégek fogadása, vagy riportok készítése; az életpályája milyen tanulmányok, erőfeszítések mentén alakult olyanná amilyen?; Voltak-e korrekciók, bukások?; Hogyan tudott újból „építkezni”?; Lezártnak tekinti-e az életpályáját?)
* Pályaválasztási elképzelések (gyerek – szülő, motivációk, döntés joga)
* Pályaválasztási vetélkedő (ismeretek, helyzetfelismerés, kreativitás, magatartási kultúra, kommunikáció)

**NEMZETI ÖNTUDAT, HAZAFIAS NEVELÉS, ÁLLAMPOLGÁRSÁGRA, DEMOKRÁCIÁRA NEVELÉS**

* „Akikre büszkék lehetünk” (kiemelkedő államfők, tudósok, feltalálók, művészek, írók, költők, sportolók munkásságán keresztül bővítsék ismereteiket kulturális örökségünkről; helyezzék el ezen keresztül hazánkat Európában és a világban – helytörténeti vonatkozások is)
* Politika, politizálás (a tévé, rádió, sajtó segítségével kapjanak képet a hazánkban folyó politikai eseményekről, fejlődő demokráciánkról, politikai kultúránkról; ismerje meg, hogy a különféle társadalmi csoportok érdekeit a pártok képviselik, s ezért a pártok sokfélék lehetnek; a politizálás szerepe a mindennapi életben)
* Életünk a „megsebzett bolygón” (a környezetvédelem szükségességének megértése; a környezeti ártalmak számbavétele (gépjármű–közlekedés, energiatermelés; a környezetszennyezés elleni védekezés lehetőségei; a környezetvédelem általában és közvetlen környezetünkben; mit tehetek én környezetem védelmében?)

**ISKOLAI BÁNTALMAZÁS MEGELŐZÉSE**

* Mi a bullying?
* Mi a bullying és mi nem az?
* A bullying következményei
* A szemlélők reakciói
* A bullying elleni fellépés
* A bullying elleni csoportszabályok

**OSZTÁLYFŐNÖKI (8. évfolyam)**

|  |  |
| --- | --- |
| Témakör | Óra |
| Önismeret és a társas kultúra | 6 |
| Tanulás tanulása | 3 |
| Családi életre nevelés | 8 |
| Testi lelki egészség | 5 |
| Pályaorientáció | 3 |
| Nemzeti öntudat, hazafias nevelés, Állampolgárságra, demokráciára nevelés | 1 |
| Iskolai bántalmazás megelőzése | 6 |
| Szabadon felhasználható órák | 4 |
| Összesen: | 36 |

**ÖNISMERET ÉS TÁRSAS KULTÚRA**

* Céljaink, feladataink a 8. osztályban (a továbbtanulás megalapozása; elvárás velük szemben a példamutatás tanulmányi, magatartási, stb. téren)
* Csoportok az osztályban (klikkek és barátok; sztárok és magányosok)
* Egyéni képességek a közösség szolgálatában (a kapcsolatteremtés a kooperáció fontossága a közösségben; empátia, tolerancia, konfliktus-, és kudarctűrő képesség)
* Harcban önmagunkkal (sajátos ellentmondása ennek az életkornak, hogy a vágyak és igények nincsenek összhangban a lehetőséggel; az én-ideál megközelítését segítik a helyes önismeret (önkritika), az egészséges ambíció és akarat a gátlások és negatívumok leküzdésére)
* A felnőtté válás jellemző viselkedési normái (a felnőttkor jellemzői már gyermekkorban jelentkeznek; a szó és a tett, a vágy és az értelem viszonya)

# TANULÁS TANULÁSA

* Mi dolgunk a világon? (életünk értelmét mi adjuk céljainkkal, cselekedeteinkkel, hitünkkel; az élet értelm A tanulmányi és magatartási helyzet értékelése (helyzetelemzés és célmeghatározás a tanulók önértékelése alapján)
* Aki mer, az nyer (kezdeményezőkészség, kockázatvállalás, vállalkozói bátorság)
* Én és a nyári munka
* Versengés és együttműködés
* e az értelmes élet!)

# CSALÁDI ÉLETRE NEVELÉS

* Generációk együttélése a családban (a tisztelet korra való tekintet nélkül mindenkinek kijár; a család szokásaihoz alkalmazkodni kell; az alkalmazkodás gyakorlással fejleszthető)
* A család: önkiszolgálás otthon (háztartási eszközök használata, konyhatechnika, korszerű táplálkozás)

# TESTI ÉS LELKI EGÉSZSÉG

* Kamaszszerelem (az élet természetes ajándéka: szeretet, szerelem, imádat; vonzalomtól a szerelemig; a szerelmes állapot; hogyan fejezzem ki a szerelmem? – a szerelmesek illemtana; a szerelemtől más lettem? hogyan lehet szerelmeket megszakítani anélkül, hogy a másik ember önbizalmát megsérteném; tudjon különbséget tenni a szerelem és a nemi vágy megnyilvánulása között)
* Szexualitás (a testi szerelem, mint az emberiség közös titka; a szex, a szexualitás; mi a különbség a szerelem és a szexualitás között?; miért káros a szexuális élet túl korai megkezdése?; szemérmes, szemérmetlen, pornográf; a tömegkommunikáció és a szex; uralom a nemi ösztönök felett)
* Boldogság és szomorúságforrások (mit jelent: boldogság, szomorúság?; a boldogság összetevői, szintjei: szerencsejavak, örömérzet, megelégedettség, értelemmel telített élet; a boldogság kellékei: nyitottság, lendület, élet-kedv, szeretet, helyes önértékelés, tettek; szomorúságforrás: félelem, önbizalom hiánya; állandó szomorúság következménye: depresszió, magány, öngyilkosság; nyújts kezet!)
* Élet és halál (az emberi lét értelme, a véges és végtelen összefüggései, a folytatásra vonatkozó legfontosabb elképzelések, a különböző „túlélési” elképzelések, a vallások válaszai a halállal kapcsolatban, a célok, perspektívák és a vég összefüggései, a lét küzdelem az önmegvalósításért, az ember alkotásaiban és utódaiban "él tovább", mi dolgunk a világon?)
* Az egészség érték: megtörtént a baj (háztartási és idénybalesetek, elsősegélynyújtás, betegápolás, beteglátogatás)
* Kísértésnek kitéve: az AIDS (fogalma, fertőző források, tünetei, védekezés ellene, szűrés és tanácsadás)
* Szabadidő: elhatározástól a megvalósításig (kirándulás szervezése, ruhatár, programkészítés, viselkedési szabályok)
* Szabályok vagy korlátok: kerékpárral a közúton (kerékpáros közlekedés, KRESZ-ismeret, közlekedési morál)

# PÁLYAORIENTÁCIÓ

* Jövőnkre készülünk (pálya, szakma, foglalkozás, beosztás, munkakör, képesítés, képzettség, pályakép)
* ÉN-KÉPEM – személyiségleltár (képességeim, erősségek – gyengeségek – lehetőségek – veszélyek)
* Középfokú iskoláztatás (iskolaszerkezet, felvételi követelmények, pályaalkalmasság, iskolaváltás, helytállás)
* Pályaválasztási döntés (elképzelések, döntés, alternatívák, érvek–ellenérvek)
* „Próbafelvételi” (felkészülés, feszültségoldás, megjelenés, bemutatkozó beszélgetés, kommunikációs stratégiák, taktikák, siker –kudarc)
* A munkanélküliség állapota, folyamata (munkaerő kereslet és kínálat, esélyteremtés)

**NEMZETI ÖNTUDAT, HAZAFIAS NEVELÉS, ÁLLAMPOLGÁRSÁGRA, DEMOKRÁCIÁRA NEVELÉS**

* Én is hazám polgára vagyok (az állampolgárok alapvető jogainak és kötelességeinek megismerésén keresztül egyen-súly kialakítása a joggyakorlás és a kötelesség–végrehajtás között)
* „Magyarországról jövök” (a leggyakrabban látogatott idegenforgalmi nevezetességek, földrajzi helyek bemutatásán keresztül érezzék szükségét ezek védelmének, erkölcsi és anyagi szempontból egyaránt (pl.: nemzeti parkjaink, Balaton, Velencei- tó, Tisza- tó bemutatása – felhasználhatók a tanulmányi kirándulások tapasztalatai is, illetve ezek előkészítésére is!

**ISKOLAI BÁNTALMAZÁS MEGELŐZÉSE**

* Mi a bullying?
* Mi a bullying és mi nem az?
* A bullying következményei
* A szemlélők reakciói
* A bullying elleni fellépés
* A bullying elleni csoportszabályok

A nevelési témák feldolgozásához széles tevékenységrepertoár és módszergazdagság szükséges.

A gyakorlatban leginkább hatásos módszerek:

• Beszélgetés, vita, véleménycsere

• Élethelyzetek, szituációk eljátszása azok elemzése

• Kiselőadások

• Jelenetek bemutatása, dramatizálás, pszichodráma

• Riportok készítése magnóval és azok írásban való megjelenítése

• Pályázatok kiírása, értékelése

• Régi népi játékok

• Kiállítások

• Osztálytükör

• Fórum

• Vetélkedő

• Irodalmi, zenei szemelvények

• Keresztrejtvények

• Tablók

• Alkalmi divatbemutatók

• Népi játékok

• Játékok

• Sajtófigyelő

• Kirándulás, múzeum és színházlátogatás

• Videofilmek vetítése

• Bábozás

• Gyűjtőmunka otthon és klubszobában (fejleszti a szelektív képességet, növeli az aktív szókincset, összefogottabbá teszi a csapongó képzeletet)

• Saját készítésű fényképekből kiállítás

• Kamaszpanasz – kérdésláda. Mindenki bedobhatja a kérdését, problémáját jeligével. 7. és 8. osztályosokból egy „szerkesztőbizottság” alakul ún. „pszichológus csoport”. Ők válaszolnak a kérdésekre a faliújságon, segítséget kérhetnek a válaszhoz az iskolapszichológustól, gyógytornásztól, iskolaorvostól, gyógyszerésztől, kozmetikustól, védőnőtől, osztályfőnöktől

• Célzott kérdések az igazgatóhoz, osztályfőnökhöz, tanárokhoz, kortársakhoz

**Értékelés**

• Az érdeklődés felkeltésére és aktív cselekvésre alapozott, oldott légkörű személyiségfejlesztés a célunk.

• A nyílt, őszinte légkör megteremtése alapvetően befolyásolhatja a foglalkozások sikerességét.

• A tevékenységek eredményessége egyes témák esetében nehezen objektivizálható, ezért természetesen nem osztályozunk.

• Az ismeretek elsajátításának, a megértésnek és a pozitív viszonyulás kialakulásának végső mércéje a tanulók személyiségében (a kognitív, affektív és szenzomotorikus szférákban) rögzült pozitív irányú változás, a magatartás minősítésére a magatartási osztályzat szolgál.

• Elsősorban az interaktív tanítási-tanulási folyamatban megnyilvánuló aktivitást értékeljük.

• Az anyag megértését a csoportos megbeszélés, feldolgozás, önálló példák és elemzések sora igazolja.

• A tanulók helyes szokásrendszere, életvezetése, testi-lelki harmónikus működése az érték.

• A fogalmak és összefüggések egyéni és csoportos értelmezése, a pozitív értéktételezés, tanulók személyiségében bekövetkezett pozitív irányú változás az érték, a minőség.

• A legfontosabb fogalmak, kategóriák és összefüggések ismeretének mérésére és az eredmények indirekt visszacsatolására számtalan lehetőség kínálkozik a fiatalok szabadságjogának és emberi méltóságának megsértése nélkül.

• Törekedjünk az önértékelés és egymás értékelése valamint a tanári értékelés egyensúlyának összhangjára.

• A helyes ismeretek, belsővé vált normák és pozitív tartalmú cselekvések alapján indirekt visszajelzésre törekedjünk, s az „igazságosztó” értékelést és minősítést mellőzzük!

A meggyőződést, világnézetet, értékrendet stb. az alkotmányos keretek között magánügyként kezeljük, s az attitűdök minősége felett nem ítélkezhetünk.

**Segédletek**

Tanári kézikönyvek

• 33 osztályfőnöki óra: Óratervek, óravázlatok középiskolai tanárok számára – Tóth Tibor, Szeged: Mozaik, 1995.

• Beszéljük meg! Osztályfőnöki témakörök A-tól Z-ig – Hudyné Gyulai Zsuzsanna – Pózna Gabriella, Bp.: Raabe, 1999.

• Osztályfőnöki kézikönyv – Szabó Kálmán, Bp.: Nemzeti Tankönyvkiadó, 1997.

• Kézikönyv osztályfőnököknek – Szekszárdi Júlia, Bp.: Szakközépiskolai Projekt, 1995.

• A pedagógus új típusú feladatai a modern iskolában

• Osztályfőnöki kézikönyv a minőségbiztosítás jegyében – Fürstné Kólyi Erzsébet, Bp.: Flaccus, 1999.

• Osztályfőnöki kézikönyv az általános iskola 5-8. osztálya számára – Majzik Lászlóné (OPI), Bp.: Tankvkiadó, 1983.

• Osztályfőnöki kézikönyv az ált. iskolák számára – Tóth Tibor, Pest Megyei Pedagógiai Szolgáltató Intézet, Bp., 1998.

• Száz eset, ezer tanulság: történések a nevelés-oktatás világából – Benedek István, Bp.: OKKER K., 2000.

• Mit tehet az osztályfőnök? Mit tegyen a szülő? - konfliktusok és feloldásuk az iskolában, a családban

* Oláh Erzsébet – Zsidi Zoltán, Debrecen: Tóth Könyvkereskedés, 1998.

• Közösségek rejtett hálózata: A szociometriai értelmezés – Mérei Ferenc, Bp.: TK, 1988.

• Hogyan tanítsuk gyermekeinket tanulni? – Robert Fisher, Bp.: Műszaki Könyvkiadó – Calibra Könyvek, 1999.

• Könyv a tanulásról. Tanulási képességet fejlesztő tréning 12-16 éveseknek – Oroszlány Péter, Bp.: AKG Kiadó, 1998.

• Tanári kézikönyv a tanulás tanításához - Oroszlány Péter, Bp.: AKG Kiadó, 1994.

• Ferku Imre: A pedagógus munkája az ezredfordulón, Nyíregyháza.; MPKITK. 1999.

• Ferku Imre: Tehetségnevelés, Nyíregyháza.; OKTESZT Kiadó, 1996.

• Magánélettan – Bácskai Júlia, Bp.: Pannon - Klett, 1997.

• Illik tudni. a kultúrált viselkedés szabályai – Köves J. Julianna, Bp.: K. u. K. K., 1994.

• Nyelvi illemtan – Deme László, Grétsy László, Wacha Imre, Bp.: ILK, 1987.

• Tanítható-e az ember? : Szöveggyűjtemény – Kuslits Katalin, Bp.: Dinasztia, 1993.

• Egészségnevelés: Módszertani ajánlás a NAT alapján – Csutor Béla, Bp.: Flaccus, 1998.

• Útmutató és tanmenetjavaslatok a 3., 4., 5., 6., 7., 8. osztályos Lelki egészségtan tankönyvekhez Összeállította: Zsíros Lajosné, Bp.: Magister, 1993.

• Kísértés a jóra (Etikai olvasókönyv) Mócz István – Bp.: Szent István Társulat, 1993.

• Erkölcstani vázlatok: Tankönyvpótló jegyzet az általános iskolák felső tagozatosai a középiskolák tanárai és

1-4. osztályos tanulói számára, összeáll. és szerk. Szabó Pál Tivadar, Bp.: Ikva, 1994.

• Szöveggyűjtemény az Erkölcsi vázlatok c. jegyzethez – szerk. és válogatta Szabó Pál Tivadar, Bp.: Ikva, 1994.

* Dr. Jármi Éva: „Iskolai bántalmazás megelőzésére és bántalmazást elutasító csoportnorma kialakítására irányuló gyakorlatsor és alkalmazási útmutató, Bp. 2015.

**Tanítást-tanulást segítő taneszközök**

Emberismeret – önismeret

• Önismereti alapok: Emberismeret 13 éveseknek – Réthely Endréné, Bp.: Nemzeti Tankönyvkiadó, 1998.

• Hogyan tanuljak, hogy legyek valaki? – Fürstné dr. Kólyi Erzsébet – Sipos Endre, Bp.: Fürst Stúdió, 1996.

• Hogyan viselkedjem?: hasznos tanácsok tizenéveseknek és szüleiknek – Fürstné dr. Kólyi Erzsébet, Bp.: Konsept, 1994.

• Milyen legyek?: Mit kell tudnom, mit kell tennem? Kis etikai kézikönyv: hasznos tanácsok tizenéveseknek és szüleiknek – Fürstné dr. Kólyi Erzsébet, Bp.: Konsept.

**Lelki egészségtan (sorozat): Kalauz erkölcstanhoz**

• A szeretetről: 8-9 éves tanulóknak – Zsíros Lajosné, Bp.: Magister, 1993.

• Én és a világ: 9-10 éves tanulóknak – H. Nagy Valária, Bp.: Magister, 1993.

• A jellem értékei és hibái: 10-11 éves tanulóknak – Polinger Mária, Bp.: Magister, 1993.

• Értelmes élet: 11-12 éves tanulóknak – Polinger Mária – Zsíros Lajosné, Bp.: Magister, 1993.

• A küszöbön: 12-13 éves tanulóknak - Zsíros Lajosné, Bp.: Magister, 1993.

• Életutak. Példaértékű tulajdonságok: 13-14 éveseknek – Szabó Judit – Zsíros Lajosné, Bp.: Magister, 1993.

• Egészséged – Testben – Lélekben: Pozitív Döntéshozás: Mondj Nemet a probléma-helyzetekre: Tanári kézi-könyv Bp.: CHEF – Hungary Alapítvány

• Ép testben ép lélek: Segédanyag az egészségneveléshez – Dr. Végh Ilona, Bp.: Nemzeti Tankönyvkiadó, 1998.

• Szeretetfürdőben: Érzelmi-szexuális nevelés és családtervezés, Kézikönyv fiataloknak – Kun János - Kun Já-nosné, Bp.: Irkadas, 1994.

Az egészséges életért (sorozat):

• Életünk válsághelyzetei: A depresszió és a stressz – Dr. Bíró Sándor, Bp.: Sub Rosa Kiadó, 1995.

• Szenvedélyeink: Megelőzés, felismerés, rehabilitálás – Dr. Buda Béla, Bp.: Sub Rosa Kiadó, 1995.

• Maradj fiatal! A sportolás és az egészség – Dr, Frenkl Róbert, Bp.: Sub Rosa Kiadó, 1995.

• Öröm és üröm: Szexuális úton terjedő betegségek: Megelőzés, felismerés, rehabilitálás – Dr. Timner Margit,

Bp.: Sub Rosa Kiadó, 1995.

• Miért ne dohányozzunk? Megelőzés, felismerés – Dr. Kovács András – Dr. Kiss András – Dr. Landi Anna, Bp.: Sub Rosa Kiadó, 1995.

• Kinek ártanak a vírusok? Megelőzés, felismerés, rehabilitálás – Dr. Berenczi György, Bp.: Sub Rosa Kiadó, 1995.

• Féltékenység (betegség?) – Dr. Haraszti László, Bp.: Sub Rosa Kiadó, 1995.

• Korunk réme, az AIDS: Megelőzés, felismerés, együttélés – Dr. Marcell István, Bp.: Sub Rosa Kiadó, 1995.

• Életvezetési ismeretek és készségek: A 10-14 éves korosztály nevelőinek tanári kézikönyve – Csendes Éva

Budapest: Calibra, 1996.

• Egészségnevelés: Egészségkárosító szenvedélyek megelőzése a tanórán és a tanórán kívüli nevelésben – szerk. Csutor Béla, Bp.: Flaccus, 1998.

Forrásjegyzék az irodalmi ajánláshoz:

• Molnár Ferenc: A Pál utcai fiúk, Móra Ferenc Könyvkiadó, Budapest 1977. 32.o.

• Oscar Wilde: Dorian gray arcképe

• Mesék – elbeszélések, Európa Könyvkiadó, 1987. 202. o.

• Ami a szívedet nyomja: Mai svéd gyermekversek, Móra Ferenc Könyvkiadó, 1975. 66. o; 53. o.

• Mihálka György: Tisztán avagy gyermekszemmel a felnőttek világa, Kecskemét, 1992. 10. o., 30. o., 72. o.

• Janikovszky Éva: Akár hiszed, akár nem, Móra Ferenc Könyvkiadó, 1984.

• A Nyugat költői Első kötet, Móra Könyvkiadó, 1985. 207.o.

• Antonie de Saint- Exupéry: A kis herceg, LángKiadó, 1994. 63- 65. o.

• Vekerdy Tamás: Beszélgessünk iskolásokról

• Kamaszkor körül, Lásd a MPKITK könyvtárában

• Karinthy Frigyes válogatott művei, Szépirodalmi Könyvkiadó, 1962. 404. o.

• Móricz Zsigmond: Légy jó mindhalálig, Móra Könyvkiadó, 1980. 107., 73., 64. o.

• Kölcsey Ferenc, Tóth Könyvkereskedés Kft., 1997. 92-93. o., 89-90. o.

• Babits Mihály összegyűjtött versei, Századvég kiadó, 1993. 308. o.

• Márai Sándor: Füveskönyv, Akadémiai Kiadó, Helikon Kiadó 52.o., 96. o.

• Janikovszky Éva: A tükör előtt ( Egy kamasz monológja)

• Kincskereső, 1990. szeptember 6. o.

**Szépirodalmi ajánlások:**

• Mohás Lívia: Mit tudsz önmagadról?

• Molnár Ferenc: A Pál utcai fiúk

• Kosztolányi Dezső: A szegény kisgyermek panaszai

• Oscar Wilde: Az önző óriás

• Ingrid Sjöstrand: A felnőttek furcsák néha

• Mihálka György: Én és a nagyapa

• Janikovszky Éva: Akár hiszed, akár nem

• Kosztolányi Dezső: Halotti beszéd

• Antoine de Saint – Exupéry: A kis herceg

• Vekerdy Tamás: Beszélgessünk iskolásokról

• Janikovszky Éva: Már iskolás vagyok

• Janikovszky Éva: Velem mindig történik valami

• Gelléri Andor Endre: Ötös

• Móricz Zsigmond: Légy jó mindhalálig

• Fehér Klára: bezzeg az én időmben

• Kölcsey Ferenc: Parainesis Kölcsey Kálmánhoz

• Marcus Aurelius gondolatai

• Babits Mihály: Hazám

• Kölcsey Ferenc: Parainesis Kölcsey Kálmánhoz

• Buddha: Gyakorlati útmutatás a helyes élethez

• Márai Sándor: Füveskönyv

• Ancsel Éva: Százkilencvennégy bekezdés az emberről

• Adamis Anna: Arra születtem

• Kosztolányi Dezső: Már néha gondolok a szerelemre

• Vekerdy Tamás: Beszélgessünk iskolásokról

• Bruce Lansky: A Murphy szülők törvénykönyve avagy a gyermeknevelés kelepcéi

• Vekerdy Tamás: Kamaszkor körül

• Janikovszky Éva: A tükör előtt

• Janikovszky Éva: A lemez két oldala

• Mihálka György: Fáj a fejem

• Vámos Miklós: Cédulák

• Siv Wideberg: Móráéknál

• Mihálka György: Világgá megyek

Forrás:

A Nemzeti alaptanterv kiadásáról, bevezetéséről és alkalmazásáról szóló 110/2012. kormányrendelet

A kerettantervek kiadásának és jogállásának rendjéről szóló 51/2012.(XII.21.) számú EMMI rendelete

A nemzeti köznevelésről szóló 2011. évi CXC. törvény

A nevelési-oktatási intézmények működéséről szóló 20/2012. EMMI rendelete

Készítette: Kaizer Antalné